माथि हेर त !

Aditi Dilip

मिर्मिरे बिहानको आकाशमा उड्दै गरेका चराहरू भोकाएका अवस्थामा देखिन्छन । तीमध्ये एउटा चरा पत्ता लगाऊ जसले खानलाई मीठो किरा भेट्टाएको छ ।

रङ्गी विरङ्गी पुतलीहरू एक फूलबाट अर्को फूलमा फुरफुर फुरफुर गर्दै उडिरहेका छन् । तर तीमध्ये एउटा भिन्न खालकी पुतली छे, किनकि उसको रङ्ग अरूकोभन्दा फरक छ ।

आहा कति राम्रा-राम्रा चंगाहरुको झुप्पा ! फुरुक फुरुक माथि-माथि चढिरहेका । तर एउटा चंगा अरु जस्तो छैन, तिमी भन्न सक्छौ त्यो अनौठो चंगा कुन होला ?

ठुला र साना चौकुने आकारका बार्दलीहरू ! तीमध्ये एउटा बार्दलीको ग्रिल अलि भिन्न देखिन्छ, त्यो यता कतै कता लुकेको होला, तिमी देखाउन सक्छौ ?

त्यो ठुलो पुरानो रुखको हरिया पातहरू हेर त, तर तीमध्ये भिन्न रंगको पात भएको एउटा हाँगा छ, भन्न सक्छौ त्यो कहाँनिर छ ?

आफ्नो पछाडि सिधा-सिधा धर्साको पुच्छर बनाउँदै आकाशमा हवाई जहाज उडिरहेछन | तर तिनीहरु मध्ये यौटा चाहिं अलि भिन्न छ । त्यो चाहिं घुमाउरो धर्सो बनाउँदै उडिरहेछ ।

त्यहाँ माथि एउटै लाइनमा चिरबिर-चिरबिर गर्ने चराहरू बसेका छन्, तिमी देख्न सक्छौ ? तर एउटा चाहिँ चुपचाप बसिरहेको छ । त्यो कहाँनिर होला ?

सेता बादलका थुप्राहरू गर्मी यामको खुला आकाश माथि देखिन्छन । तर एउटा थुप्रो चाहीं पानी पार्दै गरेको जस्तो देखिन्छ । उसलाई केहि मतलब छैन अरुले जेसुकै भनुन ।

लामो दिन सकियो । रात भर्खर शुरु भयो । माथिका सडक बत्तीहरु मध्ये घामजस्तै चम्किने एउटा बत्ती देखाउ ।

जब घाम उदाउँछ, तब चमेराहरू सुत्छन ।अनि जब घाम अस्ताउँछ, उनीहरू उठ्छन । तर तीमध्ये एउटा भिन्न छ । तिमी भन्न सक्छौ त्यो कुनचाहिं हो जो अझैसम्म गम्लङ्ग सुतिरहेछ ?

आकाशभन्दा बाहिर धेरै ग्रहहरु छन् । तिनीहरु चम्किला र उज्याला छन्। माथि देखिएका ग्रहहरूमध्ये एउटा भिन्न ग्रह पत्ता लगाउ जसको वरिपरि घेरा लागेको छ ।

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Look Up, author: Aditi Dilip. . illustrator: Aditi Dilip. Published by Pratham Books, https://storyweaver.org.in/stories/28121-look-up © Pratham Books. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: I.P. Adhikari